cyanic-selkie/wikianc huggingface dataset:
แอนดรูว์ รอเบิร์ตสัน
ลิเวอร์พูล
ในวันที่ 18 มกราคม ค.ศ. 2019 รอเบิร์ตสันตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2024 ต่อมา รอเบิร์ตสันยังได้ติดทีมยอดเยี่ยมของพีเอฟเอ ร่วมกับ เทรนต์ อเล็กซานเดอร์-อาร์โนลด์, ซาดีโย มาเน และ เฟอร์จิล ฟัน ไดก์ 3 นักเตะของลิเวอร์พูล อีกด้วย ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ
ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ ต่อมา ในวันที่ 2 ตุลาคม ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E รอเบิร์ตสันทำประตูแรกในยูฟ่าแชมเปียนส์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ เร็ดบุลซัลทซ์บวร์ค จากออสเตรีย 4-3 ต่อมา ในวันที่ 2 พฤศจิกายน ค.ศ. 2019 รอเบิร์ตสันทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เอาชนะ แอสตันวิลลา ที่วิลลาพาร์ก 2-1 ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ
ในวันที่ 11 กรกฎาคม ค.ศ. 2020 รอเบิร์ตสันทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ เบิร์นลีย์ 1-1 จบฤดูกาล รอเบิร์ตสันช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ รอเบิร์ตสันยังได้ติดทีมยอดเยี่ยมของพีเอฟเอ ร่วมกับ เทรนต์ อเล็กซานเดอร์-อาร์โนลด์, เฟอร์จิล ฟัน ไดก์, ซาดีโย มาเน และ จอร์แดน เฮนเดอร์สัน 4 นักเตะของลิเวอร์พูล อีกด้วย
ในวันที่ 28 กันยายน ค.ศ. 2020 รอเบิร์ตสันทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ อาร์เซนอล 3-1
ในวันที่ 24 สิงหาคม ค.ศ. 2021 รอเบิร์ตสันตัดสินใจต่อสัญญาระยะยาวกับสโมสรลิเวอร์พูลถึงปี 2026 ต่อมา ในวันที่ 19 ธันวาคม ค.ศ. 2021 รอเบิร์ตสันทำประตูแรกในพรีเมียร์ลีก ฤดูกาล 2021–22 แต่ก็โดนใบแดงไล่ออกจากสนาม ในนัดที่ ลิเวอร์พูล เสมอกับ ทอตนัมฮอตสเปอร์ ที่สนามกีฬาทอตนัมฮอตสเปอร์ 2-2 ทำให้ รอเบิร์ตสันโดนแบน 3 นัด
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 24 เมษายน ค.ศ. 2022 รอเบิร์ตสันทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 2-0
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย รอเบิร์ตสันยิงประตูให้ ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ ต่อมา ในวันที่ 26 ธันวาคม ค.ศ. 2022 รอเบิร์ตสันสร้างสถิติใหม่เป็นกองหลังที่ทำแอสซิสต์ได้มากที่สุดตลอดกาลของพรีเมียร์ลีก ด้วยจำนวน 54 ครั้ง จากการลงเล่นในพรีเมียร์ลีก 231 นัด โดยจ่ายบอลให้ เศาะลาห์ทำประตูในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 3-1
สโมสร
ฮัลล์ซิตี
ลิเวอร์พูล
แหล่งข้อมูลอื่น
1994
รายชื่อตอนในบันทึกแวมไพร์วานิทัส (มังงะ)
โดยซีรีส์นี้เริ่มต้นในนิตยสารรายเดือนในกังกังโจ๊กเกอร์ (Gangan Joker) ของสำนักพิมพ์สแควร์เอนิกซ์ เมื่อวันที่ 22 ธันวาคม 2558 และถูกซื้อลิขสิทธิ์โดยสยามอินเตอร์คอมิกส์ ในเดือนเมษายน 2563 โมจิซุกิเคยประกาศหยุดเขียนมังงะชั่วคราวเพราะการแพร่ระบาด COVID-19 ก่อนมังงะจะกลับมาตีพิมพ์ต่อในเดือนพฤศจิกายน 2559 สแควร์เอนิกซ์ได้รวบรวมตอนต่างๆ ไว้ใน ทังโกบง (tankōbon) ซึ่งเล่มแรกวางจำหน่ายเมื่อวันที่ 22 เมษายน 2559 ณ วันที่ 20 พฤษภาคม 2565 ส่วนเล่มสิบได้รับการเผยแพร่แล้ว
เสาอโศก
เสาอโศก หรือ อโศกสตมภ์ เป็นหมู่เสามอนอลิธิกที่พบกระจัดกระจายอยู่ทั่วอนุทวีปอินเดีย ปรากฏจารึกพระบรมราชโองการของจักรพรรดิอโศกแห่งเมารยะ ผู้ครองราชย์ระหว่าง 268 ถึง 232 ปีก่อนคริสตกาล จักรพรรดิอโศกทรงใช้คำว่า Dhaṃma thaṃbhā (ธมฺมถมฺภา มาจาก ธรรมสตมภ์) อันแปลว่า "เสาแห่งธรรม" ในการเรียกเสาเหล่านี้ เสาเหล่านี้เป็นอนุสรณ์อันสำคัญของสถาปัตยกรรมอินเดีย และเสาส่วนใหญ่เป็นหลักฐานแสดงถึงเทคโนโลยีการขัดเงาแบบเมารยะ ในปัจจุบันมีการค้นพบเสาจำนวน 20 เสาที่ยังหลงเหลือถึงปัจจุบัน ในจำนวนนี้มีบางเสาที่ยังปรากฏจารึกพระบรมราชโองการอยู่ ในขณะที่มีเพียงไม่กี่เสาเท่านั้นที่ยังปรากฏหัวเสารูปสัตว์ และพบหัวเสาในสภาพสมบูรณ์เพียงเจ็ดชิ้นที่หลงเหลือมาถึงปัจจุบันเท่านั้น มีเสาอโศกจำนวนสองเสาที่ถูกขนย้ายภายใต้พระราชดำริของตุฆลักฟีรูซ ชาห์ไปไว้ที่ราชธานีของรัฐสุลต่านเดลี และอีกหลายเสาที่ถูกขนย้ายโดยจักรพรรดิของจักรวรรดิโมกุล และมีการรื้อถอนหัวเสาที่เป็นรูปสัตว์ออก ในบรรดาเสาที่ค้นพบนั้น ค่าเฉลี่ยของความสูงอยู่ที่ 12 ถึง 15 เมตร และแต่ละเสาอาจมีน้ำหนักมากถึง 50 ตัน บางเสาปรากฏร่องรอยว่าถูกลากมาไว้จุดที่ตั้งเสาในปัจจุบันเป็นระยะทางหลายไมล์
รายชื่อตอนในบันทึกแวมไพร์วานิทัส (มังงะ)
เมื่อวันที่ 18 กันยายน 2562 สำนักพิมพ์สยามอินเตอร์คอมิกส์ประกาศ LC ของวานิทัสผ่านหน้าเฟสบุ๊คทางการในวันที่จัดโปรโมชั่นมหกรรมงานหนังสือระดับชาติ ตอนแรกวานิทัสถูกตีพิมพ์ครั้งแรกมีปัญหามากมายทั้งเรื่องรูปเล่ม ฟอนต์ไม่สวย ชื่อไทยดูไม่น่าดึงดูด และใส่คำว่าแวมไพร์มาเกินจากชื่อของต้นฉบับ จนนักอ่านให้ฟีคแบคทางสำนักพิมพ์ จนยอมไปปรับแก้ไข เมื่อวันที่ 26 กันยายน 2562 ถึงอย่างนั้นก็ยังไม่ยอมเปลี่ยนชื่อของวานิทัสตามที่นักอ่านบางคนเรียกร้องว่าอยากให้แปลเป็นชื่อต้นฉบับมากกว่า นอกจากนี้มังงะยังได้ลิขสิขสิทธิ์ของไต้หวันโดยชาร์ปพอยท์เพรส ในฮ่องกงโดยสปาร์คเคิลโรล ในเกาหลีใต้โดยแดวอน ซี.ไอ ในฝรั่งเศสโดยKi-oon ในเยอรมันนีโดยCarlsen Manga ในอิตาลีโดยสตาร์คอมิกส์ (อิตาลี) ในสเปนโดยNorma Editorial ในรัสเซียโดย Istari Comics ในอเมริกันโดยเยนเพรส ซึ่งได้มีการประกาศลิขสิทธิ์เมื่อวันที่ 3 ธันวาคม 2558 ในทวิตเตอร์ทางการว่าจะเผยแพร่ตอนใหม่ของซีรีส์พร้อมกับญี่ปุ่น ในเวียดนามโดยKim Đồng Publishing House และโปแลนด์โดยWaneko
นอกจากนี้วานิทัสยังเผยแพร่ให้สามารถอ่านรายตอนได้ที่แอป Manga-up ซึ่งเป็นของสำนักพิมพ์สแควร์เอนิกซ์ที่มาเปิดแอปในเซิร์ฟโกลบอล โดยจะแปลเป็นภาษาอังกฤษ และอัปเดตตรงตามญี่ปุ่น
เสาอโศก
เสาอโศกทั้งหมดสร้างขึ้นในอารามของศาสนาพุทธ หรือในสถานที่สำคัญในพระประวัติของพระโคตมพุทธเจ้ารวมถึงแหล่งจาริกแสวงบุญ บางจารึกบนเสาปรากฏการระบุว่าเสานั้นส่งมอบให้กับสงฆ์หรือชี บางเสาสร้างขึ้นเพื่อระลึกการเสด็จพระราชดำเนินของจักรพรรดิอโศก เสาส่วนใหญ่พบในพื้นที่ที่ปัจจุบันคือรัฐพิหาร, รัฐอุตตรประเทศ, รัฐมัธยประเทศ และบางส่วนของรัฐหรยาณา
รายชื่อเสาทั้งหมด
เสาอโศกห้าเสา สองเสาที่รามปูรวะ, หนึ่งเสาที่ไวศาลี, อรราช และ นันทานครห์ เป็นไปได้ว่าสร้างขึ้นเพื่อเป็นตำแหน่งปักของเส้นทางพระราชดำเนินโบราณจากปาฏลีบุตรไปยังเนปาล เสาอีกจำนวนมากถูกเคบื่อนย้ายโดยจักรวรรดิโมกุลและรื้อถอนหัวเสาออก
รายชื่อเสาที่ยังคงตั้งอยู่หรือปรากฏจารึกของพระเจ้าอโศก
ซากเสาที่พบที่อมราวตียังเป็นที่ถกเถียงกันอยู่ จารึกของเสาปรากฏอักษรพราหมี 6 บรรทัดที่ยากต่อการแปล มีเพียงคำว่า วิชย (ชัยชนะ) ที่แปลออกมาได้ เป็นไปได้ว่าอาจเป็นเสาอโศกเช่นกัน ซีร์คาร์ นักวิชาการผู้ศึกษาเสานี้อย่างละเอียดเชื่อว่าเป็นส่วนหนึ่งของบรรดาเสาอโศก
เสาที่ไม่ปรากฏจารึก
ในปัจจุบันมีการค้นพบซากเสาจำนวนมาก และหลายเสาที่ไม่ปรากฏจารึกพระเจ้าอโศก เช่น เสาอโศกที่โพธคยา, กาวสัมพี, โคติหว, ปรหลัทปุระ (ปัจจุบันตั้งอยู่ที่ วิทยาลัยสันสกฤตวาราณสี ), ฟาเตฮาบาด, โภปาล, สาทครลี, อุทัยคีรี, กุสินคร, อารราห์, พัสตี, ภิขณปหรี, พุลันฑีบาฆ (ปาฏลีบุตร), สันทัลปู และ ไภโรน which was destroyed to a stump during riots in 1908. เป็นต้น
ขุนพลน้อย เกียรติสุริยา
ขุนพลน้อย เกียรติสุริยาหรือ นายธวัชชัย ประสาทศิลป์ เกิดเมื่อ 24 สิงหาคม พ.ศ. 2496 ที่ จังหวัดปัตตานี เป็นนักมวยไทยที่มีชื่อเสียงโด่งดังคนหนึ่งในช่วง พ.ศ. 2516 - 2518
ประวัติ
ขุนพลน้อยเป็นบุตรของ ส.ต.ท. หยดและนางสุพิศ ประสาทศิลป์ เริ่มชกมวยเมื่ออายุ 12 ปี จนเป็นนักมวยที่มีชื่อเสียงในสามจังหวัดชายแดนภาคใต้ จนกระทั่งเรียนจบ ม.ศ. 3 อายุได้ 14 ปี จึงติดตามนพเดช เกียรติสุริยาที่เป็นลูกพี่ลูกน้องกันเข้ามาชกมวยในกรุงเทพฯและกลายเป็นนักมวยชื่อดังในช่วง พ.ศ. 2516 - 2518 ชนะนักมวยชื่อดังหลายคน เช่น ณรงค์น้อย เกียรติบัณฑิต วิชาญน้อย พรทวี ได้ครองแชมป์รุ่นจูเนียร์ไลท์เวทเวทีราชดำเนินเมื่อชนะ ผุดผาดน้อย วรวุฒิ ต่อมา เสียแชมป์ให้ วิชิต ลูกบางปลาสร้อย
ช่วง พ.ศ. 2522 - 2524 ขุนพลน้อยหยุดชกไปสองปี แล้วจึงกลับมาชกมวยอีกครั้ง ภายใต้การอุปการะของชัยวัฒน์ พลังวัฒนกิจ เปลี่ยนมาใช้ชื่อ ขุนพลน้อย ห้าพลัง แต่การชกในช่วงนี้เป็นแบบลุ่มๆดอนๆ แพ้บ้าง ชนะบ้าง เช่น แพ้ แสงศักดา กิตติเกษม ระหว่างนี้รับราชการที่กรมสารวัตรทหาร แต่เมื่อไปชกมวยไทยที่ญี่ปุ่นจึงต้องลาออกจากราชการ ชกมวยไทยครั้งสุดท้าย ชนะคะแนน ชัยสิทธิ์ ลูกสำรอง
เมื่อแขวนนวมแล้ว ขุนพลน้อยมาทำงานกับชัยวัฒน์อยู่ระยะหนึ่ง จนกระทั่งชัยวัฒน์ถูกยิงเสียชีวิตที่เวทีลุมพินี จึงหันมาใช้ชีวิตเป็นเซียนมวยอยู่ที่เวที และประกอบอาชีพค้าขายเล็กๆน้อยๆ สมรสแล้วกับนางพีรยา ประสาทศิลป์ มีบุตร-ธิดา 2 คน
Platylomalus
Platylomalus เป็นสกุลของด้วงที่อยู่ในวงศ์ Histeridae มีมากกว่า 60 สปีชีส์ในสกุลนี้
พ.ศ. 1112
พุทธศักราช 1112 ใกล้เคียงกับ
เอลิซาเบธแห่งออสเตรีย
เอลิซาเบธแห่งออสเตรีย อาจจะหมายถึง
Cyclocheilichthys janthochir
Cyclocheilichthys janthochir เป็นปลาน้ำจืดชนิดหนึ่งในวงศ์ Cyprinidae โดยเป็นที่รู้จักว่ามาจากแม่น้ำกาปูวัซในจังหวัดกาลีมันตันตะวันตก เกาะบอร์เนียว (ฝั่งอินโดนีเซีย)
Cyclocheilichthys janthochir กินแมลงน้ำ โดยเติบโตจนยาวได้ถึง 20 cm
อัลฟอนโซ ซาโมรา
อัลฟองโซ ซาโมรา (Alfonso Zamora) นักมวยสากลชาวเม็กซิโก เกิดเมื่อ 9 กุมภาพันธ์ พ.ศ. 2497 ที่เมืองเม็กซิโก ซิตี้ ประเทศเม็กซิโก สถิติการชก 38 ครั้ง ชนะ 33 (น็อค 32) แพ้ 5
ประวัติ
ซาโมราเริ่มต้นจากการชกมวยสากลสมครเล่นได้เหรียญเงินโอลิมปิกในรุ่นแบนตัมเวทเมื่อ พ.ศ. 2515 เริ่มชกมวยสากลอาชีพเมื่อ พ.ศ. 2516 จนได้ครองแชมป์โลกรุ่นแบนตัมเวท WBA ด้วยการชนะน็อค ซู ฮวานฮอง ยก 4 และป้องกันตำแหน่งไว้ได้ 5 ครั้ง รวมทั้งชนะน็อค ถนอมจิต สุโขทัยด้วย ซาโมราเสียแชมป์โลกเมื่อ พ.ศ. 2520 โดยแพ้น็อค ยอร์ต ลูยัน (ปานามา) ยก 10 หลังจากเสียแชมป์ ซาโมรายังขึ้นชกต่อมาอีกหลายครั้งแต่ไม่มีโอกาสได้ชิงแชมป์โลก จน พ.ศ. 2523 จึงตัดสินใจแขวนนวมหลังจากชกแพ้น็อค กีกลิโอ เอสตราดา ยก 3
พ.ศ. 1113
พุทธศักราช 1113 ใกล้เคียงกับ
มหาบุรุษ จางจวีเจิ้ง
มหาบุรุษ จางจวีเจิ้ง เป็นละครโทรทัศน์ของจีนในประเทศไทยทางสถานีโทรทัศน์ทีวีไทยได้นำมาฉายทุกวันเสาร์-อาทิตย์เวลา 13.00น.-14.00น.
ฟุตบอลลีกคัพ ฤดูกาล 2014–15
ฟุตบอลลีกคัพ ฤดูกาล 2014–15, หรือเรียกว่า แคพิทัลวันคัพ สำหรับเหตุผลของผู้สนับสนุนหลัก จะเป็นฤดูกาลที่ 54 ของการแข่งขัน. เป็นการแข่งขันระบบน็อคเอาต์สำหรับ 92 ทีมสโมสรฟุตบอลในอังกฤษและเวลส์
แชมป์เก่าได้แก่ แมนเชสเตอร์ซิตี หลังจากพวกเขาเอาชนะ ซันเดอร์แลนด์ 3-1 เมื่อวันที่ 2 มีนาคม ค.ศ. 2014 ที่สนาม เวมบลีย์ แต่ในที่สุดแมนเชสเตอร์ซิตีก็ถูกเขี่ยตกรอบสี่จากทีม นิวคาสเซิล ยูไนเต็ด
รอบแรกจะเริ่มเปิดฉากในวันที่ 11 สิงหาคม ค.ศ. 2014 และประกอบไปด้วยทีมจากโซนเหนือ โซนใต้และทีมที่อยู่ในระดับเท่านั้นที่จะจับสลากโคจรมาพบกันเอง
เชลซี ชนะเลิศถ้วยรายการนี้หลังจากเก็บชัยชนะ 2–0 ต่อ ทอตนัม ฮอตสเปอร์ ใน รอบชิงชนะเลิศ
รอบแรก
การจับสลากรอบแรกมีขึ้นเมื่อวันที่ 17 มิถุนายน ค.ศ. 2014 เวลา 10:00 BST การแข่งขันจะลงแข่งขันในช่วงสัปดาห์เริ่มวันที่ 11 สิงหาคม ค.ศ. 2014
หมายเลขที่กำหนดภายในวงเล็บแสดงถึงระดับลีกของทีมใน ฤดูกาล 2014–15, ระดับที่ 1 เป็น พรีเมียร์ลีก, ระดับที่ 2 เป็น แชมเปียนชิป และอื่น ๆ
รอบสอง
การจับสลากสำหรับรอบสองจะเกิดขึ้นในวันที่ 13 สิงหาคม ค.ศ. 2014. การแข่งขันจะมีขึ้นในช่วงสัปดาห์วันที่ 25 สิงหาคม ค.ศ. 2014
รอบสาม
เจ็ดทีมจากพรีเมียร์ลีกที่เข้าร่วมการแข่งขันสโมสรยุโรป (ยูฟ่าแชมเปียนส์ลีก หรือ ยูฟ่ายูโรปาลีก) ได้แก่ แมนเชสเตอร์ซิตี, อาร์เซนอล, เชลซี, เอฟเวอร์ตัน, ฮัลล์ ซิตี, ลิเวอร์พูล และ ทอตนัม ฮอตสเปอร์ - จะเข้าสู่การแข่งขันในรอบนี้ พวกเขาจะลงเล่นร่วมกับผู้ชนะ 25 ทีมจากรอบสอง
การจับสลากสำหรับรอบสามจะเกิดขึ้นในวันที่ 27 สิงหาคม ค.ศ. 2014 การแข่งขันจะมีขึ้นในช่วงสัปดาห์วันที่ 22 กันยายน ค.ศ. 2014
ทิม ลูวิส (นักการเมือง)
ทิโมธี 'ทิม' ดีไวท์ เลวิส  เป็นนักการเมืองจากสหรัฐอเมริกา และเป็นสมาชิกสภาผู้แทนราษฎรรัฐนิวเม็กซิโก เขต 60 ตั้งแต่วันที่ 18 มกราคม ค.ศ. 2011 ทิม เลวิส จบการศึกษาปริญญาตรี คณะบริหารธุรกิจ จากมหาวิทยาลัยแกรนด์แคนยอน
ฟุตบอลลีกคัพ ฤดูกาล 2014–15
รอบห้า
การจับสลากสำหรับรอบสี่จะเกิดขึ้นในวันที่ 29 ตุลาคม ค.ศ. 2014 เชฟฟีลด์ ยูไนเต็ด คือทีมที่อันดับต่ำที่สุดในการแข่งขันซึ่งมาจากลีกวัน, ดิวิชั่นสามของฟุตบอลอังกฤษ การแข่งขันจะมีขึ้นในช่วงสัปดาห์วันที่ 15 ธันวาคม ค.ศ. 2014.
รอบรองชนะเลิศ
การจับสลากสำหรับรอบรองชนะเลิศจะเกิดขึ้นในวันที่ 17 ธันวาคม ค.ศ. 2014 หลังจากการถ่ายทอดทางโทรทัศน์เกมระหว่าง บอร์นมัท และ ลิเวอร์พูล
นัดที่สอง
นัดที่สองจะเริ่มทำการแข่งขันในช่วงสัปดาห์ระหว่างวันที่ 26 มกราคม ค.ศ. 2015.
รอบชิงชนะเลิศ
ฟุตบอลลีกคัพนัดชิงชนะเลิศจะจัดขึ้นในวันที่ 1 มีนาคม ค.ศ. 2015 ที่ สนามกีฬาเวมบลีย์
เอ็นเอชแอล (ชุดวิดีโอเกม)
เอ็นเอชแอล (NHL) เป็นชุดวิดีโอเกมฮอกกี้น้ำแข็งมืออาชีพที่พัฒนาโดยอีเอแวนคูเวอร์ และเผยแพร่ทุกปีโดยอิเล็กทรอนิกส์ อาร์ท ภายใต้แบรนด์อีเอสปอร์ตส์ ชุดเกมได้รับการพัฒนาภายใต้ลิขสิทธิ์จากแนชันแนลฮอกกีลีก (NHL) ซึ่งทำให้สามารถใช้ชื่อทีม สนามกีฬา และสีของลีกในเกมได้ และจากสโมสรผู้เล่นแนชันแนลฮอกกีลีก (NHLPA) ซึ่งช่วยให้สามารถใช้ ชื่อนักเตะและภาพเหมือนของลีก
อากาเนะ ทากายานางิ
อากาเนะ ทากายานางิ (高柳明音 (Takayanagi Akane); เกิด 29 พฤศจิกายน ค.ศ. 1991 ที่จังหวัดไอจิ) ชื่อเล่น ชูริ (ちゅり) เป็นอดีตสมาชิกของวงไอดอลญี่ปุ่น เอสเคอีโฟร์ตีเอต ทีมเคทู และอดีตสมาชิกของเอ็นเอ็มบีโฟร์ตีเอต นอกจากนี้ยังเป็นอดีตกัปตันของทีมเคทู (Team KII) ปัจจุบันเธออยู่ในสังกัด Avex Entertainment
ไอดอล
ทากายานางิผ่านการคัดเลือกเข้าเป็นสมาชิกเอสเคอีโฟร์ตีเอตรุ่นที่ 2 ในวันที่ 29 มีนาคม 2009 และเปิดตัวอย่างเป็นทางการในวันที่ 13 มิถุนายน 2009 ที่โรงละครของวง โดยเธอเดบิวต์เป็นสมาชิกทีมเคทู (Team KII) ต่อมาเดือนมีนาคม 2010 เธอติดเซ็มบัตสึครั้งแรกในซิงเกิลที่ 2 ของเอสเคอีโฟร์ตีเอต "Aozora Kataomoi" และเดือนมิถุนายน ในการประกาศผลการเลือกตั้งเซ็มบัตสึซิงเกิลที่ 17 ของเอเคบีโฟร์ตีเอต ทากายานางิได้อันดับที่ 35 จาก 40 อันดับ ด้วยคะแนน 2,030 คะแนน อยู่ในตำแหน่ง "อันเดอร์เกิร์ล" ซึ่งเป็นครั้งแรกที่เธอติดอันดับเลือกตั้ง และได้มีส่วนร่วมในซิงเกิลของเอเคบีโฟร์ตีเอต ถัดมาปี 2011 ในการประกาศผลการเลือกตั้งเซ็มบัตสึซิงเกิลที่ 22 ของเอเคบีโฟร์ตีเอต ทากายานางิได้อันดับที่ 23 ด้วยคะแนน 11,674 คะแนน รั้งตำแหน่ง "อันเดอร์เกิร์ล" ระหว่างที่กำลังกล่าวขอบคุณแฟนคลับ เธอได้กล่าวเรียกร้องถึงยาซูชิ อากิโมโตะ เนื่องจากสเตจการแสดงออริจินัลของทีมเคทูที่ได้ประกาศไว้ก่อนหน้านี้ถูกเลื่อนออกไปอย่างไม่มีกำหนด โดยเธอกล่าวว่า "อากิโมโตะเซนเซย์คะ!! ฉันรู้ว่าคุณยุ่งมาก แต่กรุณาให้ฉันได้พูดในนามตัวแทนของทีมเคทูและทุกคนที่สนับสนุนทีมเคทู กรุณาให้เราได้มีสเตจออริจินัลเป็นของตัวเองเถอะค่ะ" ซึ่งเป็นการเรียกร้องที่ไม่เคยเกิดขึ้นมาก่อนในโฟร์ตีเอตกรุ๊ป หลังจากนั้นสเตจการแสดงออริจินัลของทีมเคทู "SKE48 Team KII 3rd Stage Ramune no Nomikata" ได้เริ่มเปิดการแสดงอย่างเป็นทางการ
เดือนมีนาคมปี 2012 ในระหว่างคอนเสิร์ต "Gyomu Renraku. Tanomuzo, Katayama Bucho! in Saitama Super Arena" มีการประกาศว่าจะมีสมาชิกของโฟร์ตีเอตกรุ๊ปบางส่วนที่จะย้ายเอเจนซี่หรือสังกัดจากเอเคเอส (AKS) ไปอยู่สังกัดใหม่ ซึ่งทากายานางิได้ย้ายไปอยู่สังกัด Avex Entertainment ต่อมาเอเคบีโฟร์ตีเอตได้ออกซิงเกิลที่ 26 ที่มีชื่อว่า "Manatsu no Sounds good!" ซึ่งเป็นซิงเกิลหน้าร้อนของวง เธอได้ติดเซ็มบัตสึครั้งแรกในซิงเกิลของเอเคบีโฟร์ตีเอต และเดือนมิถุนายนในปีเดียวกัน การประกาศผลการเลือกตั้งเซ็มบัตสึซิงเกิลที่ 27 ของเอเคบีโฟร์ตีเอต ทากายานางิได้อันดับที่ 24 จาก 64 อันดับ ด้วยคะแนน 14,111 คะแนน อยู่ในตำแหน่ง "อันเดอร์เกิร์ล" อีกครั้ง ถัดมาปี 2013 ในการประกาศผลการเลือกตั้งเซ็มบัตสึซิงเกิลที่ 32 ของเอเคบีโฟร์ตีเอต ทากายานางิได้อันดับที่ 23 ด้วยคะแนน 29,199 คะแนน รั้งตำแหน่ง "อันเดอร์เกิร์ล" เช่นเดิม
ปี 2014 ในงาน "AKB48 Group Daisokaku Matsuri" มีการประกาศให้ทากายานางิควบวงกับเอ็นเอ็มบีโฟร์ตีเอต สังกัดทีมบีทู (Team BII) และเปลี่ยนตำแหน่งกัปตันทีมเคทูเป็นไอริ ฟุรุคาวะ และเดือนมิถุนายนในปีเดียวกัน การประกาศผลการเลือกตั้งเซ็มบัตสึซิงเกิลที่ 37 ของเอเคบีโฟร์ตีเอต ผลคะแนนของทากายานางิตกลงมาในอันดับที่ 31 จาก 80 อันดับ ด้วยคะแนน 21,972 คะแนน ยังอยู่ในตำแหน่ง "อันเดอร์เกิร์ล" ต่อมาเดือนมีนาคม 2015 ในระหว่างคอนเสิร์ตฤดูใบไม้ผลิของเอเคบีโฟร์ตีเอต มีการประกาศให้ทากายานางิยกเลิกควบวงกับเอ็นเอ็มบีโฟร์ตีเอต และเดือนมิถุนายน 2015 การประกาศผลการเลือกตั้งเซ็มบัตสึซิงเกิลที่ 41 ของเอเคบีโฟร์ตีเอต ทากายานางิได้อันดับที่ 14 ด้วยคะแนน 52,609 คะแนน ส่งผลให้เธอได้เป็นเซ็มบัตสึในซิงเกิลนั้น และเป็นครั้งแรกที่เธอได้เป็นเซ็มบัตสึซิงเกิลเลือกตั้งของเอเคบีโฟร์ตีเอต
ในวันที่ 21 เมษายน 2016 ทากายานางิได้เปิดเผยว่าเธอเข้ารับการผ่าตัดก้อนเนื่อที่เส้นเสียง เนื่องจากมีอาการเส้นเสียงอักเสบ ต่อมาในเดือนมิถุนายน การประกาศผลการเลือกตั้งเซ็มบัตสึซิงเกิลที่ 45 ของเอเคบีโฟร์ตีเอต ผลคะแนนของทากายานางิตกลงมาในอันดับที่ 20 ด้วยคะแนน 33,176 คะแนน อยู่ในตำแหน่ง "อันเดอร์เกิร์ล" ต่อมาในปี 2017 เธอได้รับเลือกเป็นหนึ่งในเซ็มบัตสึในซิงเกิลที่ 48 ของเอเคบีโฟร์ตีเอต "Negaigoto no Mochigusare" นอกจากนั้นเธอยังได้รับเลือกให้เป็นมีเดียเซ็มบัตสึ (Media Senbatsu) หรือเซ็มบัตสึหลัก และเดือนมิถุนายนในปีเดียวกัน การประกาศผลการเลือกตั้งเซ็มบัตสึซิงเกิลที่ 49 ของเอเคบีโฟร์ตีเอต ทากายานางิได้อันดับที่ 15 ด้วยคะแนน 38,576 คะแนน ส่งผลให้เธอได้เป็นเซ็มบัตสึในซิงเกิลนั้น ถัดมาปี 2018 ในการประกาศผลการเลือกตั้งเวิลด์เซ็มบัตสึสำหรับซิงเกิลที่ 53 ของเอเคบีโฟร์ตีเอต ผลคะแนนของทากายานางิตกลงมาในอันดับที่ 18 จาก 100 อันดับ ด้วยคะแนน 37,773 คะแนน อยู่ในตำแหน่ง "อันเดอร์เกิร์ล"
ซิงเกิล
SKE48 A-Sides
SKE48 B-Sides
SKE48 Sub-Unit B-Sides
NMB48 A-Sides
NMB48 B-Sides
AKB48 A-Sides
AKB48 B-Sides
Plegaderus
Plegaderus เป็นสกุลของด้วงที่อยู่ในวงศ์ Histeridae มีมากกว่า 30 สปีชีส์ในสกุลนี้
สปีชีส์ในสกุล ได้แก่:
Cyclocheilichthys schoppeae
Cyclocheilichthys schoppeae เป็นชนิดในวงศ์ปลาตะเพียนที่อยุ่ในสกุล Cyclocheilichthys ปลาชนิดนี้มาจากตอนเหนือของจังหวัดปาลาวัน ประเทศฟิลิปปินส์
พ.ศ. 1115
พุทธศักราช 1115 ใกล้เคียงกับ
แลร์รี ลาร์รานากา
แลร์รี ลาร์รานากา (เกิดเมื่อวันที่ 31 ธันวาคม ค.ศ. 1937 – เสียชีวิตเมื่อวันที่ 9 ตุลาคม ค.ศ. 2018) เป็นนักการเมืองจากสหรัฐอเมริกา สมาชิกสภาผู้แทนราษฎรจากรัฐนิวเม็กซิโก เขตที่ 27 สังกัดพรรคริพับลิกัน ตั้งแต่วันที่ 15 มกราคม ค.ศ. 1995 จนถึงวันที่ 1 ตุลาคม ค.ศ. 2018 ในขณะที่เป็นสมาชิกสภาผู้แทนราษฎรนั้น ลาร์รานากาเคยทำงานในกรรมาธิการด้านอุตสาหกรรมและทรัพยากรน้ำ, กรรมาธิการด้านการจัดสรรและการคลัง และ กรรมาธิการด้านธุรกิจ
แบนชี
แบนชี (Banshee, Banchee) เป็นสปิริตหญิงในเทพปกรณัมไอร์แลนด์ มักมองว่าเป็นลางมรณะและผู้นำสารจากปรโลก
ตามตำนาน แบนชีเป็นหญิงนางฟ้าผู้เริ่มร่ำไห้หากมีผู้กำลังตาย ในเทพปกรณัมสกอตแลนด์ เรียกแบนชีว่า Bean sìth หรือ Bean nighe และถูกเห็นว่ากำลังล้างเสื้อผ้าหรือชุดเกราะเลือดกรังของผู้ที่กำลังจะตาย และยังมีสิ่งที่คล้ายกันนี้พบในคติชนชาวบ้านในเวลส์, อเมริกาเหนือ, โปรตุเกสและกาลิเซีย
ซาโตชิ สึมาบูกิ
ซะโตะชิ สึมะบุกิ เป็นนักแสดงชาวญี่ปุ่น ภาพยนตร์สร้างชื่อของเขา คือ Waterboys ซึ่งทำให้เขาได้รับการเสนอชื่อในสาขานักแสดงนำชายยอดเยี่ยม และได้รับรางวัลนักแสดงหน้าใหม่ประจำปีด้วย นอกจากนี้เขายังเป็นมือเบส และนักร้องนำของวง Basking Lite
Pseudepierus
สปีชีส์ในสกุล ได้แก่:
ปรงเขา
ปรงเขา หรือปรงอัสสัม (ชื่อสามัญ: Assam cycas; ภาษาอัสสัม:nagphal  ; ภาษามณีปุรี: yendang )เป็นพืชชนิดที่สี่ในสกุลปรงที่ได้รับการตั้งชื่อ ตั้งชื่อเมื่อ พ.ศ. 2369 โดย Francis Buchanan-Hamilton จากแคว้นกรามรูป ในอัสสัม ประเทศอินเดียว แพร่กระจายตั้งแต่ตะวันออกเฉียงเหนือของอินเดีย (อัสสัม มณีปุระ เมฆาลัย สิกขิม ดาร์จีลิง) เนปาล ภูฏาน พม่าภาคเหนือ จีนตอนใต้ (ยูนนาน) บังกลาเทศ มาเลเซีย กัมพูชา ภาคเหนือของไทย ลาว และ เวียดนาม    Cycas pectinata มักพบในที่สูงราว 300 - 1200 เมตร   ในจีน พบในที่แห้ง และเขาหินปูน ดินแดงในเขตมรสุม Cycas pectinata สูงได้ถึง 40 ft และมีโคนตัวผู้ขนาดใหญ่ ปรงเขาต้นที่สูงที่สุด เป็นตัวเมียในกามรูปเหนือ อัสสัม ซึ่งถือเป็นต้นปรงที่สูงที่สุดในโลก สูงถึง 52.8 ft ในอินเดียตะวันออกเฉียงเหนือ พืชนี้เป็นพืชอนุรักษ์เพราะการทำลายป่าและเก็บโคนตัวผู้ไปทำยา  พืชชนิดนี้อยู่ในอนุสัญญาไซเตส ภาคผนวกที่ 2 และบัญชีแดงของ  IUCN
พ.ศ. 1114
พุทธศักราช 1114 ใกล้เคียงกับ
แสงศักดา กิตติเกษม
แสงศักดา กิตติเกษม เป็นชาวปัตตานี เกิดวันที่ 24 ธันวาคม พ.ศ. 2499 เป็นนักมวยไทยที่มีชื่อเสียงในช่วงก่อน พ.ศ. 2529
ประวัติ
แสงศักดาเริ่มชกมวยเมื่ออายุ 14 ปี ขึ้นชกครั้งแรกใช้ชื่อว่า โจหลุยส์ สิงห์สมัย ตระเวนชกในแถบจังหวัดปัตตานีและจังหวัดใกล้เคียงจนมีชื่อเสียงจึงเข้ามาชกในกรุงเทพฯเมื่อ พ.ศ. 2516 มีหลายค่ายมวยต้องการตัวเป็นอย่างมากแต่ทางบิดาและหัวหน้าค่ายสิงห์สมัยไม่ยอมให้ใครจนมาถูกคอและยอมให้มาอยู่กับธรีโชค อัตถากรโกวิท จึงได้เปลี่ยนชื่อเป็นแสงศักดา กิติเกษม
แสงศักดาขึ้นชกที่เวทีราชดำเนินได้ชกกับนักมวยชื่อดังหลายคน เช่น ขุนพลน้อย เกียรติสุริยา ชาญศักดิ์ พรทวี จนกระทั่งถูกไล่ลงในการชกกับสายลม ควีนชุมแพ ผู้จัดการของแสงศักดาไม่พอใจเพราะแสงศักดาไม่ได้ล้มมวย จึงเกิดเรื่องกับเจ้าหน้าที่ ผลสุดท้าย แสงศักดาและผู้จัดการถูกสั่งห้ามเข้าเวทีราชดำเนิน จึงย้ายไปชกที่เวทีลุมพินีแทน
แสงศักดาได้ชกกับนักมวยชื่อดังอีกหลายคนเช่นชนะบ้านดอน ศิษย์บางพระจันทร์ ชกกับสำราญศักดิ์ เมืองสุรินทร์ 3 ครั้ง ชนะ 1 แพ้ 2 จน พ.ศ. 2529 ชกแพ้มากกว่าชนะจึงตัดสินใจแขวนนวม หันมาเป็นคู่ซ้อมให้กับเมืองชัย กิตติเกษม
ภาษาซูเมอร์
ภาษาซูเมอร์ (Sumerian language; ซูเมอร์: 𒅴𒂠) เป็นภาษาของซูเมอร์โบราณ ถือเป็นหนึ่งในภาษาที่เก่าแก่ที่สุด โดยสืบที่มานานสุดอย่างน้อย 3500 ปีก่อนคริสตกาล เชื่อกันว่าภาษานี้เป็นภาษาโดดเดี่ยว และมีผู้พูดในเมโสโปเตเมียโบราณ (มีอีกชื่อว่าพระจันทร์เสี้ยวอันอุดมสมบูรณ์) ซึ่งปัจจุบันอยู่ในประเทศอิรัก
ภาษาแอกแคดค่อย ๆ เข้ามาแทนที่ภาษาซูเมอร์ในฐานะภาษาพูดในพื้นที่นี้ประมาณ 2000 ปีก่อนคริสตกาล (ปีที่แท้จริงยังเป็นที่พิพาท) แต่ในบรรดารัฐเมโสโปเตเมียที่พูดภาษาแอกแคดอย่างอัสซีเรียและบาบิโลเนีย ภาษาซูเมอร์ยังคงใช้เป็นภาษาทางศาสนา วรรณคดี และวิทยาศาสตร์จนกระทั่งคริสต์ศตวรรษ 1 ภายหลังจึงตกอยู่ในสถานะคลุมเครือจนกระทั่งคริสต์ศตวรรษที่ 19 เมื่อนักโบราณคดีเริ่มถอดรหัสจารึกอักษรรูปลิ่มและขุดค้นแผ่นดินเหนียวที่ผู้พูดภาษานี้ได้ทิ้งไว้
ช่วงเวลา
ประวัติการเขียนของภาษาสุเมเรียแบ่งได้เป็นหลายช่วงคือ ภาษาสุเมเรียโบราณ ตั้งแต่ ศตวรรษที่ 31 – 26 ก่อน ค.ศ. ภาษาสุเมเรียคลาสสิก ศตวรรษที่ 26 – 23 ก่อน ค.ศ. ภาษาสุเมเรียใหม่ ศตวรรษที่ 23 – 21 ก่อน ค.ศ. ภาษาสุเมเรียตอนปลาย ศตวรรษที่ 20 – 18 ก่อน ค.ศ. และยุคหลังสุเมเรีย หลัง 1,700 ปีก่อน ค.ศ.
ภาษาสุเมเรียโบราณเป็นจารึกรุ่นแรกสุด พบในสมัยเยมเดต นาสร์ หรืออูรักที่ 3 ในช่วงศตวรรษที่ 31 – 30 ก่อน ค.ศ. ในขณะที่เอกสารบางแหล่งกำหนดให้ช่วงหลัง 2,000 ปีก่อน ค.ศ. เป็นช่วงหลังสุเมเรีย คำว่าหลังสุเมเรียเป็นการอ้างถึงช่วงเวลาที่ภาษานี้กลายเป็นภาษาตายและถูกนำมาใช้โดยชาวบาบิโลเนียและชาวอัสซีเรียในฐานะภาษาเขียน และภาษาคลาสสิกสำหรับใช้ในทางศาสนา ศิลปะและวิชาการ การกลายเป็นภาษาตายคาดว่าเกิดขึ้นเมื่อสิ้นสุดราชวงศ์ที่ 3 แห่งอูร์ ซึ่งเป็นรัฐของชาวสุเมเรียแห่งสุดท้ายในเมโสโปเตเมียเมื่อราว 2,000 ปีก่อน ค.ศ. แต่ตัวเลขนี้ก็เป็นเพียงตัวเลขประมาณ เพราะนักวิชาการบางคนเสนอว่าภาษาสุเมเรียเป็นภาษาตายเมื่อ 2,100 ปีก่อน ค.ศ. เมื่อเริ่มต้นสมัยอูร์ที่ 3 แต่บางคนก็เชื่อว่าภาษาสุเมเรียยังคงเป็นภาษาพูดในพื้นที่ส่วนเล็ก ๆ ของเมโสโปเตเมียใต้ คือนิปปูร์และบริเวณใกล้เคียง จนถึง 1,700 ปีก่อน ค.ศ. สถานการณ์เป็นภาษาพูดของภาษาสุเมเรียระหว่าง 2,000 – 1,700 ปีก่อน ค.ศ. เป็นช่วงที่มีเอกสารและรากศัพท์สองภาษาระหว่างภาษาสุเมเรียและภาษาอัคเคเดียอยู่มาก โดยเฉพาะจากนิปปูร์ ควบคู่ไปกับการใช้ภาษาอัคเคเดียนเป็นภาษาราชการในช่วงเวลาเดียวกัน
สำเนียง
มีภาษาสุเมเรีย 2 สำเนียงที่มีการบันทึกไว้ สำเนียงมาตรฐานเรียก eme-ĝir (ĝ ออกเสียง [ŋ]) อีกสำเนียงเรียก eme-sal หรือที่เรียกว่าสำเนียงผู้หญิง ซึ่งใช้บรรยายลักษณะที่เกี่ยวกับเพศหญิงในเอกสารบางชิ้น ซึ่งอาจจะใกล้เคียงกับการแบ่งภาษาผู้หญิงในบางวัฒนธรรมเช่นการที่ผู้หญิงใช้ภาษาปรากฤต และผู้ชายใช้ภาษาสันสกฤตในยุคคลาสสิกของอินเดีย
การจัดจำแนก
มีการศึกษาเกี่ยวกับการจัดจำแนกภาษาสุเมเรียหลายแบบทั้งที่เป็นภาษารูปคำติดต่อหรือไม่เป็น ในฐานะที่เป็นภาษาเขียนภาษาแรกของโลก ทำให้บางข้อเสนอมีลักษณะชาตินิยมแฝงอยู่ ตัวอย่างของกลุ่มภาษาที่มีข้อเสนอให้จัดภาษาสุเมเรียรวมอยู่ด้วย ได้แก่ ตระกูลภาษายูราลิก กลุ่มภาษาเตอร์กิก กลุ่มภาษาฮูร์โร-ยูราเทีย กลุ่มภาษามุนดา ตระกูลภาษาดราวิเดียน กลุ่มภาษานอสตราดิก กลุ่มภาษาโดเน-คอเคเซียน
ระบบการเขียน
ภาษาสุเมเรียจัดเป็นภาษาแรกของโลกที่เป็นภาษาเขียน ช่วงก่อนที่จะเป็นภาษาเขียนคาดว่าอยู่ในช่วง 3,500 – 3,000 ปีก่อน ค.ศ. ช่วงนี้บันทึกแบบตัวหนังสือคำโดยไม่มีเนื้อหาทางภาษาศาสตร์หรือสัทวิทยาอยู่ เอกสารเก่าที่สุดในยุคนี้คือคิชแทบเล็ต ซึ่งมีการใช้เครื่องหมายในยุคนี้ 939 แบบ
บันทึกที่มีเนื้อหาทางภาษาชัดเจนพบในสมัยเยมเดท นัสร์ ในช่วงศตวรรษที่ 31 – 30 ก่อน ค.ศ. ในประมาณ 2,600 ปีก่อน ค.ศ. สัญลักษณ์ตัวหนังสือคำถูกปรับให้มีรูปแบบคล้ายรูปลิ่ม เพื่อให้เหมาะต่อการกดลงในดินเหนียวที่เปียก โดยมีเครื่องหมาย 468 แบบที่ใช้ในยุคนี้ อักษรแบบรูปลิ่มนี้ได้ถูกปรับไปใช้เขียนภาษาแอกแคด ในสมัยต่อมา ในช่วงสมัยอูร์ที่ 3 ประมาณศตวรรษที่ 21 ก่อน ค.ศ. ภาษาสเมเรียนเขียนด้วยอักษรรูปลิ่มที่แสดงแนวคิดเป็นส่วนใหญ่ จึงถูกนำไปใช้ต่อในอักษรรูปลิ่มสำหรับภาษาอัสซีเรียโบราณ
นาม
คำนามภาษาซูเมอร์มีรากศัพท์ 1-2 พยางค์ สำหรับโครงสร้างง่าย ๆ เช่น igi = ตา, e = วิหาร, หรือ nin = ผู้หญิง คำประสมเช่น lugal (จาก lu "ผู้ชาย" และ gal "ยิ่งใหญ่") คำนามอาจประกอบด้วยเครื่องหมายการกและแสดงหน้าที่ในประโยค เพิ่มคำแสดงความเป็นเจ้าของบุรุษที่ 3 –ani เป็น lugal.ani = พระราชาของเขา/ของหล่อน คำนามสามารถแสดงความเป็นเจ้าของโดยไม่ต้องใช้เครื่องหมาย เช่น Ur. Namma = ผู้ชายแห่งนัมมา เครื่องหมายการกแสดงความเป็นเจ้าของ .k ไม่ออกเสียงในกรณีนี้
กริยา
คำกริยาภาษาซูเมอร์โดยทั่วไปมี 1-2 พยางค์ มีการเชื่อมต่อ สกรรมกิริยาและอกรรมกิริยา มีจุดมุ่งหมายสองแบบ การลงท้ายคำกริยามีสามแบบคือ บุรุษที่ 1 เอกพจน์ –en บุรุษที่ 1 พหูพจน์ -en-dè-en และ บุรุษที่ 2 พหูพจน์ -en-zè-en อย่างไรก็ตาม ระบบคำกริยาของภาษาซูเมอร์ซับซ้อนกว่าภาษาสมัยใหม่เช่นภาษาอังกฤษ และถือว่าเป็นกรณีแตกต่างจากภาษาอื่นในด้านที่ว่าเป็นภาษาที่พัฒนาระบบการเขียนขึ้นเองโดยไม่ได้รับอิทธิพลจากระบบการเขียนอื่น
เอลีซาเบ็ทแห่งออสเตรีย สมเด็จพระราชินีแห่งฝรั่งเศส
เอลีซาเบ็ทประสูติเมื่อวันที่ 5 กรกฎาคม ค.ศ. 1554 ที่เวียนนา ในประเทศออสเตรีย เป็นพระราชธิดาในสมเด็จพระจักรพรรดิแม็กซิมิลเลียนที่ 2 แห่งโรมันอันศักดิ์สิทธิ์ และมาเรียแห่งสเปน จักรพรรดินีแห่งโรมันอันศักดิ์สิทธิ์ เมื่อประสูติมีพระอิสริยยศเป็นอาร์คดัชเชสแห่งออสเตรีย
เบื้องต้น
เอลีซาเบ็ททรงเจริญพรรษาในราชสำนักในกรุงเวียนนาและทรงได้รับการศึกษาอย่างเคร่งครัดทางโรมันคาทอลิก เพราะความเป็นผู้มีพระสิริโฉมงดงาม มีพระเกศาสีทองทำให้ทรงได้ชื่อว่าเป็นสตรีผู้มีความงดงามที่สุดคนหนึ่งของสมัยนั้น
การเสกสมรสและการเป็นพระราชินีแห่งประเทศฝรั่งเศส
เมื่อมีพระชนมายุได้ 16 พรรษาเอลีซาเบ็ทก็เสกสมรสกับพระเจ้าชาร์ลที่ 9 แห่งฝรั่งเศส พระราชโอรสองค์ในพระเจ้าอองรีที่ 2 และ แคทเธอรีน เดอ เมดิชิ เพื่อเป็นการสมานความสัมพันธ์ระหว่างราชวงศ์แฮ็บส์เบิร์ก และราชวงศ์วาลัว พระองค์ทรงเป็นคนแรกที่ทรงเสกสมรสโดยฉันทะในเวียนนา โดยมีอัครราชทูตอัลแบร์ต เดอ กองดีเป็นผู้แทนพระองค์พระเจ้าอองรี หลังจากนั้นก็เสด็จมาแต่งงานอย่างเป็นทางการในปารีสอย่างเป็นพิธีใหญ่โตแม้ว่าจะมีปัญหาทางการเงิน ฉลองพระองค์ทำด้วยเงินและทรงมงกุฎที่ฝังด้วยไข่มุก, มรกต, เพชร และทับทิม
ขณะนั้นพระราชสวามีมีพระสนมอยู่แล้ว คือมารี ทูเชต์ (Marie Touchet) แต่ก็ทรงอุทิศพระองค์ให้เอลีซาเบ็ท ทั้งสองพระองค์มิได้ทรงหลงรักกันแต่ความสัมพันธ์ของทั้งสองพระองค์ก็เป็นความสัมพันธ์ที่อบอุ่นและทรงสนับสนุนซึ่งกันและกัน พระเจ้าชาร์ลทรงทราบว่าข่าวลือต่างๆ ในราชสำนักฝรั่งเศสคงทำให้พระอัครมเหสีตกพระทัยได้ พระองค์จึงทรงพยายามกันเอลีซาเบ็ทจากสิ่งเหล่านั้น เอลีซาเบ็ทยังทรงเข้าทำพิธีมิซซาวันละสองครั้งและทรงประหลาดพระทัยที่ราชสำนักฝรั่งเศสที่อ้างตนเป็นโรมันคาทอลิกมิได้แสดงความนับถือในศาสนาเท่าที่ควร สิ่งหนึ่งที่ทรงปฏิบัติที่เป็นข้อที่เป็นที่ตำหนิกันคือไม่ทรงอนุญาตให้ข้าราชสำนักที่เป็นโปรเตสแตนท์จูบพระหัตถ์เมื่อเข้าเฝ้า
พระเจ้าชาร์ลทรงมีอาการเสียพระสติเป็นพักๆ ซึ่งเป็นอาการที่ต้องซ่อนจากสาธารณชนเท่าที่จะทำได้ แม้ว่าจะต้องทรงประสบอุปสรรคเช่นที่ว่าแต่เอลีซาเบ็ทก็ทรงครรภ์ พระองค์จึงเสด็จออกจากปารีสไปประทับที่พระราชวังฟงแตนโบล ระหว่างที่ประทับที่นั่นพระองค์ก็ทรงได้ยินข่าวของการสังหารหมู่วันเซนต์บาโทโลมิว ในเดือนสิงหาคม ค.ศ. 1572 เมื่อชาวฝรั่งเศสที่เป็นโปรเตสแตนท์ถูกสังหารกันเป็นพันในปารีส แม้ว่าจะทรงเกลียดโปรเตสแตนท์แต่เอลีซาเบ็ทไม่เคยทรงแสดงความยินดีอย่างออกนอกหน้าต่อเหตุการณ์ที่เกิดขึ้นเช่นเดียวกับผู้เป็นโรมันคาทอลิกอื่นที่ทำกัน เอลีซาเบ็ททรงให้กำเนิดแก่พระราชธิดามารี-เอลีซาเบ็ทเมื่อวันที่ 27 ตุลาคม ค.ศ. 1572
พระราชินีหม้าย
สองปีต่อมาระหว่างที่ฝรั่งเศสก็เข้าสู่วิกฤตการณ์สงครามการเมืองทางศาสนาอีกครั้งหนึ่ง พระเจ้าชาร์ลที่ 9 ก็เสด็จสวรรคตโดยมีเอลีซาเบ็ทอยู่ข้างพระแท่น หลังจากนั้นพระองค์ก็เสด็จไปประทับในชนบทโดยไม่ทรงยอมทำตามข้อเสนอของพระราชบิดาในการเสกสมรสกับพระอนุชาของพระสวามีพระเจ้าอองรีที่ 3 แห่งฝรั่งเศส พระองค์ทรงมอบพระราชทรัพย์ครึ่งหนึ่งให้มาร์เกอรีตแห่งวาลัว พระขนิษฐาของพระสวามีผู้ทรงถูกคว่ำบาตรจากพระประยูรญาติ ต่อมาพระองค์ก็ต้องประสบกับความโทมนัสเมื่อพระราชธิดามาสิ้นพระชนม์เมื่อวันที่ 9 เมษายน ค.ศ. 1578 เมื่อมีพระชนมายุเพียง 6 พรรษา เอลีซาเบ็ทสิ้นพระชนม์ในปี ค.ศ. 1592 ที่ขณะนั้นราชวงศ์วาลัวก็สิ้นสุดลงและมาแทนด้วยราชวงศ์ใหม่
อ้างอิง
1554 1592
รยู ฮวาย็อง
รยู ฮวาย็อง (เกิด 22 เมษายน ค.ศ. 1993) หรือชื่อในวงการว่า ฮวาย็อง เป็นนักแสดงและนักร้องชาวเกาหลีใต้ อดีตสมาชิกวงที-อารา
2536–2553: ชีวิตช่วงแรก
ฮวาย็อง เกิดเมื่อวันที่ 22 เมษายน พ.ศ. 2536 ที่เมืองควังจู ประเทศเกาหลีใต้ โดยเธอมีแฝดพี่ชื่อ รยู ฮโยย็อง ซึ่งเป็นสมาชิกของวงโคเอ็ดสคูลและ 5dolls โดยฮวาย็องเกิดหลังแฝดพี่ 1 นาที
=
ฮวาย็องได้ถูกเพิ่มเข้ามาเป็นสมาชิกของวงที-อารา คนที่ 7 ในเดือนกรกฎาคม พ.ศ. 2553 โดยเธอถูกชักชวนจากแมวมองหลังจากเธอและพี่สาวของเธอไปออกรายการวาไรตี้ของช่อง SBS ในรายการ Star King และหลังจากนั้นทั้งคู่ก็ได้เป็นสมาชิกใหม่ของสังกัดคอร์คอนเทนส์มีเดีย โดยฮวาย็องได้เปิดตัวเป็นครั้งแรกกับวง ที-อารา และฮโยย็องได้เปิดตัวกับวงโคเอ็ดสคูล ===== เธอได้มีส่วนร่วมกับวงในเพลงที่ทำผลงานร่วมกันระหว่างดาวิชี่กับที-อารา ในเพลง "우리 사랑했잖아" (We Fell In Love) ในเดือนธันวาคม พ.ศ. 2554 และเธอยังได้มีส่วนร่วมในการเขียนเนื้อเพลงท่อนแร็บของเพลง 사랑은 다 그런거래요 (Love is All the Same) ของศิลปินร่วมค่าย ยังพา
ในวันที่ 28 กรกฎาคม พ.ศ. 2555 สมาชิกวงที-อาราหลายคนได้ทวิตข้อความในเชิงประชดประชันเป็นนัยอ้างถึงฮวาย็องอย่างเห็นได้ชัดเจน และในวันที่ 30 กรกฎาคมก็ได้มีการแถลงการยกเลิกสัญญาฮวาย็อง ซึ่งทำให้เธอพ้นจากการเป็นสมาชิกของวงที-อารา โดยที่ไม่มีการระบุเพิ่มเติมถึงอนาคตในเส้นทางสายไอดอลของเธอ และภายหลังจากที่มีแถลงการณ์ยกเลิกสัญญากับเธอ จากหลักฐานและประสบการณ์ว่าเธอถูกกลั่นแกล้งอย่างรุนแรงหลายครั้งจากเพื่อนร่วมวง ที-อารา ตั้งแต่เธอเข้ามาร่วมวงซึ่งโผล่ให้ปรากฏตามเว็บไซต์หรืออินเทอร์เน็ต ก่อให้เกิดความสนใจและข้อโต้เถียงอย่างมาก ซึ่งมีคนจำนวนมากเชื่อเป็นอย่างยิ่งว่าฮวาย็องได้รับการปฏิบัติที่ไม่ดีจากเพื่อนร่วมวงและสังกัดของเธอจนนำไปสู่การประกาศปิดเว็บไซต์แฟนคลับของที-อาราที่ใหญ่ที่สุด และการพักงานของวงที-อาราไว้ชั่วคราว เหตุการณ์นี้ทำให้ความนิยมของวงลดลงเป็นอย่างมาก
2556-2559
ฮวาย็องได้เซ็นสัญญาเป็นนักแสดงในค่าย Wellmade STARM ซึ่งเป็นต้นสังกัดของดารา-นักแสดง ชื่อดัง เช่น อี จง-ซ็อก โอ ย็อน-ซอ เป็นต้น ฮวาย็องได้มีโอกาสแสดงมิวสิควิดีโอของศิลปิน ZIA(지아)ในเพลงHave You Ever Cried(울어본 적 있나요)
เชอร์รีเกิร์ล/อุนเม
เพลง Cherry Girl เป็นเพลงประกอบโฆษณาโทรศัพท์มือถือของซอฟต์แบงค์รุ่น SoftBank 811T และนอกจากนี้ยังประกอบภาพยนตร์สั้นเรื่อง Cherry Girl ที่คุมิ โคดะนำแสดงโดยเป็นดีวีดีแผ่นที่ 2 ที่อยู่ในอัลบั้ม Black Cherry ของเธอ  ส่วนเพลง 運命(อุนเมย์) เป็นเพลงประกอบภาพยนตร์เรื่อง "โอกุ สงครามจอมนาง"
น้ำแข็งแห้ง
น้ำแข็งแห้ง (dry ice บ้างใช้ว่า cardice) เป็นคาร์บอนไดออกไซด์รูปของแข็ง ใช้เป็นสารหล่อเย็นเป็นหลัก ประโยชน์มีทั้งอุณหภูมิต่ำกว่าน้ำแข็งธรรมดาและไม่เหลือสิ่งตกค้าง (นอกเหนือจากน้ำค้างแข็งเล็กน้อยจากความชื้นในบรรยากาศ) มีประโยชน์ในการรักษาอาหารแช่แข็งในที่ซึ่งไม่มีการทำความเย็น
น้ำแข็งระเบิดที่ 194.65 K (−78.5 °C; −109.3 °F) ณ ความดันบรรยากาศที่ผิวโลก ความเย็นมากนี้ทำให้น้ำแข็งแห้งมีอันตรายในการจัดการหากไม่มีการป้องกันจากโรคความเย็นกัด แม้โดยทั่วไปไม่มีพิษไม่มีภัย แต่การสูดแก๊สนี้เข้าไปสามารถก่อให้เกิดภาวะเลือดมีคาร์บอนไดออกไซด์มากเนื่องจากการสะสมในที่อับได้
ประวัติ
เป็นที่ยอมรับกันโดยทั่วไปว่าน้ำแข็งแห้งถูกค้นพบครั้งแรกในปี ค.ศ. 1835 โดยนักประดิษฐ์ชาวฝรั่งเศส อาดรีอ็อง-ฌ็อง-เปียร์ ทิโลรีเยร์ (Adrien-Jean-Pierre Thilorier; ค.ศ. 1790–1844) ในการทดลองของเขา เขาพบว่าเมื่อเปิดฝาถังขนาดใหญ่ที่มีคาร์บอนไดออกไซด์เหลว คาร์บอนไดออกไซด์เหลวส่วนมากจะระเหยไปอย่างรวดเร็ว ทำให้เหลือเพียงน้ำแข็งแห้งเท่านั้น ในปี ค.ศ. 1924 ทอมัส บี. สเลต (Thomas B. Slate) ได้ยื่นขอจดสิทธิบัตรน้ำแข็งแห้งในสหรัฐอเมริกาเพื่อขายในเชิงพาณิชย์ ทำให้เขากลายเป็นคนแรกที่ทำให้น้ำแข็งแห้งประสบความสำเร็จในฐานะอุตสาหกรรมหลังจากนั้น ในปี ค.ศ. 1925 คาร์บอนไดออกไซด์ในรูปของแข็งนี้ได้ถูกบริษัทดรายไอซ์คอร์ปอเรชันออฟอเมริกา (DryIce Corporation of America) ตั้งชื่อการค้าว่า "ดรายไอซ์" (dry ice) ซึ่งกลายมาเป็นชื่อเรียกสามัญตั้งแต่นั้นมา และได้วางจำหน่ายน้ำแข็งแห้งในเชิงพาณิชย์เป็นครั้งแรก
การผลิต
น้ำแข็งแห้งนั้นสามารถผลิตได้อย่างง่ายดาย โดยในขั้นตอนแรกของการผลิตนั้นจะผลิตแก๊สที่มีความอิ่มตัวของคาร์บอนไดออกไซด์สูงก่อน ซึ่งแก๊สดังกล่าวเป็นผลพลอยได้ที่สามารถนำไปใช้ประโยชน์ในด้านอื่น ๆ ได้ เช่น การผลิตแอมโมเนียจากไนโตรเจนและแก๊สธรรมชาติ การกลั่นน้ำมัน หรือการหมักเชิงอุตสาหกรรม จากนั้นนำแก๊สดังกล่าวไปเพิ่มความดันและแช่เย็นจนกลายเป็นของเหลว แล้วจึงค่อยลดความดันลง ทำให้คาร์บอนไดออกไซด์เหลวบางส่วนระเหย ส่งผลให้อุณหภูมิของคาร์บอนไดออกไซด์เหลวที่เหลือลดลงอย่างรวดเร็ว เมื่อได้รับความเย็นมากก็ส่งผลให้คาร์บอนไดออกไซด์เหลวดังกล่าวเปลี่ยนสภาพเป็นของแข็งคล้ายหิมะ สุดท้ายสารดังกล่าวก็ถูกบีบอัดให้กลายเป็นก้อนขนาดเล็ก
เชิงพาณิชย์
ส่วนมากนำไปใช้ในการถนอมอาหาร ซึ่งอาศัยหลักการของการทำความเย็นแบบไม่เป็นวัฏจักร และใช้ในการบรรจุสินค้าที่ต้องเก็บในที่เย็น เช่น ไอศกรีม ฯลฯ โดยไม่ต้องแช่ในตู้เย็น นอกจากนี้ยังสามารถใช้รักษาโรคหูดได้ ซึ่งที่จริงแล้วการรักษาโรคหูดนั้นนิยมใช้ไนโตรเจนเหลวมากกว่าซึ่งมีความเย็นและนำมาใช้รักษาได้ดีกว่า รวมทั้งยังจัดเก็บได้ง่ายกว่าอีกด้วย และยังสามารถนำมาใช้เป็นเหยื่อเพื่อดักจับยุงและแมลงต่าง ๆ ได้ด้วย
เมื่อนำนำแข็งแห้งจุ่มลงในน้ำจะเกิดการระเหิดและจมลงต่ำ รวมทั้งเกิดหมอกควันกลุ่มใหญ่ขึ้นด้วย ซึ่งหลักการนี้ได้ถูกนำไปใช้ในเครื่องพ่นไอน้ำในโรงภาพยนตร์ ไนต์คลับ ฯลฯ เพื่อเพิ่มอรรถรสด้านความบันเทิงด้วย
เชิงอุตสาหกรรม
สามารถนำมาใช้เพื่อแยกชิ้นส่วนของยางรถยนต์ซึ่งทำจากแอสฟัลต์ หรือวัสดุกันเสียงในรถยนต์ออกเป็นชั้น ๆ ได้เพื่อให้ง่ายต่อการซ่อมแซม
เรย์มอนด์ ไคซาร์
เรย์มอนด์ ลินน์ ไคซาร์, จูเนียร์ (เกิดเมื่อวันที่ 15 กุมภาพันธ์ ค.ศ. 1931) เป็นนักการเมืองจากสหรัฐอเมริกา สังกัดพรรคริพับลิกัน โดยดำรงตำแหน่งสมาชิกวุฒิสภารัฐนิวเม็กซิโก เขต 2 ตั้งแต่ปี ค.ศ. 1989 จนถึงปี ค.ศ. 2005 เรย์มอนด์ ไคซาร์จบการศึกษาจากมหาวิทยาลัยรัฐนิวเม็กซิโก และเคยทำงานเกี่ยวกับการก่อสร้าง, ประกันภัย, ปศุสัตว์และอุตสาหกรรมอสังหาริมทรัพย์ ไคซาร์เคยได้รับการแต่งตั้งจากมหาวิทยาลัยรัฐนิวเม็กซิโก ในปี ค.ศ. 1999
น้ำแข็งแห้ง
เชิงวิทยาศาสตร์
ในห้องปฏิบัติการ สารละลายน้ำแข็งแห้งในตัวทำละลายอินทรีย์เป็นส่วนผสมสำหรับแช่แข็งที่มีประโยชน์ต่อการเกิดปฏิกิริยาเคมีในที่เย็นและสำหรับกลั่นตัวทำละลายในเครื่องระเหยแบบหมุน
รถไฟใต้ดินเดลี สายสีน้ำเงิน
รถไฟใต้ดินเดลี สายสีน้ำเงิน เป็นเส้นทางรถไฟฟ้าในกรุงเดลี มีจำนวน 44 สถานี จากสถานี Dwarka Sector 21 ไปสถานี Noida City Centre ระยะทาง 50.56 กิโลเมตร และมีสายย่อย จำนวน 8 สถานี จากสถานี Vaishali ไปยังสถานี Yamuna Bank ระยะทาง 6.25 กิโลเมตร
มิโตะ
มิโตะ (水戸市 (Mito-shi)) เป็นเมืองหลวงของจังหวัดอิบารากิ ตั้งอยู่ทางตอนเหนือของภูมิภาคคันโต ประเทศญี่ปุ่น มีขนาดพื้นที่ทั้งสิ้น 217.32 sqkm มีประชากรประมาณ 269,330 คน 123,282 หลังคาเรือน มีความหนาแน่นของประชากร 1,239 คนต่อตารางกิโลเมตร เป็นเมืองที่มีชื่อเสียงเรื่องถั่วนัตโต และเป็นที่ตั้งของสวนไครากุซึ่งเป็นหนึ่งในสามสวนที่มีชื่อเสียงที่สุดในญี่ปุ่น
ภูมิอากาศ
มิโตะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเฉพาะคือฤดูร้อนที่อบอุ่นและฤดูหนาวที่หนาวเย็นโดยมีหิมะตกเล็กน้อย อุณหภูมิเฉลี่ยทั้งปีในมิโตะอยู่ที่ 13.6 °C ปริมาณน้ำฝนเฉลี่ยทั้งปีอยู่ที่ 1,353.8 มิลลิเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 25.2 °C และต่ำสุดในเดือนมกราคมที่ประมาณ 3.0 °C
ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของมิโตะเพิ่มขึ้นอย่างต่อเนื่องในช่วงศตวรรษที่ผ่านมา
การปฏิวัติอียิปต์ ค.ศ. 1952
'''การก่อรัฐประหารในประเทศอียิปต์ ปี ค.ศ. 1952 ยังเป็นที่รู้จักกันคือ การก่อรัฐประหาร ปี ค.ศ. 1952 หรือการปฏิวัติวันที่ 23 กรกฎาคม''' ได้เริ่มต้นขึ้นเมื่อวันที่ 23 กรกฎาคม ค.ศ. 1952 โดยขบวนการเจ้าหน้าที่อิสระ กลุ่มของเจ้าหน้าที่กองทัพภายใต้การนำโดยมุฮัมมัด นะญีบและญะมาล อับดุนนาศิร การก่อรัฐประหารครั้งแรกนี้ได้มีวัตถุประสงค์เพื่อการโค่นล้มพระเจ้าฟารูก
เหตุการณ์
อย่างไรก็ตาม,ขบวนการได้มีความทะเยอทะยานทางการเมืองมากขึ้น และในไม่ช้าก็ต้องดำเนินการยกเลิกรัฐธรรมนูญราชาธิปไตยและพวกขุนนางของอียิปต์และซูดาน ก่อตั้งสาธารณรัฐ ยุติการยึดครองอียิปต์ของอังกฤษ และรักษาความเป็นเอกราชของซูดาน(ก่อนหน้านี้เคยเป็นอำนาจปกครองดินแดนร่วมกันของอังกฤษ-อียิปต์) รัฐบาลของฝ่ายปฏิวัติได้ใช้ชาตินิยมอย่างเด็ดเดี่ยว วาระการต่อต้านลัทธิจักรวรรดินิยม ซึ่งมาเพื่อแสดงออกโดยผ่านลัทธิชาตินิยมของชาวอาหรับและการวางตัวเป็นกลางระหว่างประเทศ
การก่อรัฐประหารครั้งนี้ต้องเผชิญหน้ากับภัยคุกคามจากมหาอำนาจตะวันตก โดยเฉพาะอย่างยิ่งคือสหราชอาณาจักร ซึ่งได้ยึดครองอียิปต์ตั้งแต่ปี ค.ศ. 1882 และฝรั่งเศส ทั้งสองประเทศต่างก็ได้ระมัดระวังการลุกขึ้นของพวกที่มีความรู้สึกชาตินิยมในดินแดนภายใต้การควบคุมของพวกเขาทั่วโลกอาหรับและแอฟริกา ด้วยสถานะสงครามอย่างต่อเนืองกับอิสราเอลก็ได้มีความท้าทายอย่างมากเช่นกัน ในขณะที่เจ้าหน้าที่อิสระได้สร้างความเข้มแข็งของอียิปต์ในการสนับสนุนชาวปาเลสไตน์ ทั้งสองประเด็นนี้ตได้มีการประชุมหารือในสีปีภายหลังจากก่อรัฐประหาร เมื่ออียิปต์ได้ถูกรุกรานโดยอังกฤษ ฝรั่งเศส และอิสราเอลในวิกฤตการณ์คลองสุเอซ ปี ค.ศ. 1956 แม้ว่าจะมีการสูญเสียทางทหารอย่างใหญ่หลวง สงครามครั้งนี้ได้ถูกมองว่าเป็นชัยชนะทางการเมืองของอียิปต์ โดยเฉพาะอย่างยิ่งเมื่อได้ปล่อยให้คลองสุเอซอยู่ภายใต้การควบคุมของอียิปต์โดยไม่มีใครโต้แย้งเป็นครั้งแรกตั้งแต่ปี ค.ศ. 1875 ได้ลบสิ่งที่ถูกมองว่าเป็นสัญลักษณ์ของความอัปยศของชาติ สิ่งนี้ได้รับความสนใจที่เพิ่มมากขึ้นของการปฏิวัติในประเทศอาหรับและประเทศอื่นๆในทวีปแอฟริกา
หลังจากสิ้นสุด
การปฏิรูปที่ดินขายส่ง และโครงการอุตสาหกรรมขนาดใหญ่ได้ริเริ่มขึ้นในทศวรรษแรกและครึ่งหนึ่งของการรัฐประหาร ซึ่งนำไปสู่ช่วงเวลาที่ไม่เคยเกิดขึ้นของการสร้างโครงสร้างพื้นฐานและการทำให้เป็นเมือง ในปี ค.ศ. 1960 ลัทธิสังคมนิยมของชาวอาหรับได้กลายเป็นประเด็นสำคัญ ได้ทำให้อียิปต์กลายเป็นประเทศที่มีเศรษฐกิจตามที่ได้วางแผนเอาไว้จากส่วนกลาง ทางการได้หวาดกลัวต่อพวกที่นิยมตะวันตก การต่อต้านการปฏิวัติ ความคลั่งไคลทางศาสนาภายในประเทศ การแทรงแซงที่มีศักยภาพของคอมมิวนิสต์ และความขัดแย้งกับอิสราเอลล้วนต่างได้อ้างถึงเหตุผลที่รุนแรงและจำกัดที่ยาวนานต่อคู่แข่งทางการเมือง และการห้ามระบบหลายพรรค ข้อจำกัดต่อการเคลื่อนไหวทางการเมืองเหล่านี้จะยังคงดำเนินต่อไปจนกระทั่งประธานาธิบดี อันวัร อัสซาดาต ตั้งแต่ปี ค.ศ. 1970 เป็นต้นมา ในช่วงระหว่างนโยบายการปฏิวัติจำนวนมากได้ปรับขนาดลงหรือย้อนกลับ
ความสำเร็จในช่วงแรกของการก่อรัฐประหารได้สนับสนุนขบวนการชาตินิยมในประเทศอาหรับและประเทศอื่นในแอฟริกา เช่น แอลจีเรียและเคนยา ซึ่งได้มีการประท้วงต่อต้านอาณานิคมในจักรวรรดิยุโรป นอกจากนี้ยังได้เป็นแรงบันดาลใจในการโค่นล้มระบอบราชาธิปไตยและรัฐบาลในภูมิภาคและทวีป
การปฏิวัติครั้งนี้ได้ถูกนำมาเป็นวันเฉลิมฉลองที่รำลึกในแต่ละปีของวันที่ 23 กรกฎาคม
พ.ศ. 1116
พุทธศักราช 1116 ใกล้เคียงกับ
วันเกิด
? - อะบูบักร์ เคาะลีฟะฮ์คนแรกของศาสนาอิสลาม
ปลาแนนดัส
ปลาแนนดัส เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาเสือดำ (Nandidae) ใช้ชื่อสกุลว่า Nandus (/แนน-ดัส/)
เป็นปลาขนาดเล็ก มีรูปร่างคล้ายใบไม้ ลำตัวแบนข้างมาก หัวโต ปากกว้างและยืดหดได้ ขากรรไกรบนยาวถึงหลังนัยน์ตา เยื่อที่ริมกระดูกแก้มแต่ละข้างแยกกันเป็นอิสระ มีกระดูกเป็นซี่แข็งปลายแหลมหนึ่งอันอยู่บนกระดูกแก้ม ครีบหลังมีก้านครีบเดี่ยวที่เป็นซี่แข็งปลายแหลม จำนวน 15-16 ก้าน และมีก้านครีบแขนง 11-12 ก้าน ครีบก้นมีก้านครีบเดี่ยวที่เป็นซี่แข็งปลายแอหลม จำนวน 3 ก้าน และมีก้านครีบแขนง 5-6 ก้าน เกล็ดเป็นแบบสากขอบหยัก เส้นข้างลำตัวแยกออกเป็น 2 ตอน
พบปลาขนาดเล็ก แม้จะมีสีสันไม่สวยงาม แต่ก็ยิยมเลี้ยงเป็นปลาสวยงาม มักอาศัยอยู่ในแหล่งน้ำที่มีไม้น้ำและพืชน้ำขึ้นหนาแน่น โดยมักจะอยู่นิ่ง ๆ จนดูคล้ายใบไม้ เพื่อรอดักเหยื่อซึ่งได้แก่ ปลาขนาดเล็กและสัตว์น้ำขนาดเล็กชนิดต่าง ๆ เป็นอาหาร พบกระจายพันธุ์ในภูมิภาคเอเชียตะวันออกเฉียงใต้จนถึงเกาะบอร์เนียว
พ.ศ. 1117
พุทธศักราช 1117 ใกล้เคียงกับ
ICD-10 บทที่ 8: โรคของหูและปุ่มกระดูกกกหู
เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
โคลสเทอร์
โคลสเทอร์ (Klosters) เป็นหมู่บ้านในรัฐเกราบึนเดิน ประเทศสวิตเซอร์แลนด์ ตั้งอยู่ติดกับพรมแดนประเทศออสเตรีย โคลสเทอร์เป็นหนึ่งในสถานที่ท่องเที่ยวเชิงสกี มีชื่อเสียงจากการเป็นแหล่งเล่นสกีโปรดของเจ้าชายชาลส์ เจ้าชายแห่งเวลส์ หนึ่งในกระเช้าลอยฟ้าของที่นี่ถูกตั้งชื่อว่า Prince of Wales
ประชากรในหมู่บ้านมีทั้งหมด 4,476 คน (ปี 2016) ประชากรร้อยละ 19.7 เป็นชาวต่างชาติ ประชากรร้อยละ 66.5 นับถือนิกายโปรเตสแตนต์
Psiloscelis
Psiloscelis เป็นสกุลของด้วงที่อยู่ในวงศ์ Histeridae มีมากกว่า 8 สปีชีส์ในสกุลนี้
สปีชีส์ในสกุล ได้แก่:
กอล์ฟชิงถ้วยพระราชทานคิงส์คัพ
กอล์ฟชิงถ้วยพระราชทานคิงส์คัพ เป็นการแข่งขันกอล์ฟในประเทศไทย การแข่งขันดังกล่าวได้กลายเป็นรายการของเอเชียนทัวร์ใน พ.ศ. 2552 และมีการจัดการแข่งขันขึ้นที่สิงห์ปาร์คขอนแก่นกอล์ฟคลับ กับเงินรางวัลรวม 300,000 ดอลลาร์สหรัฐ
ชาน ยีห์ชิน จากไต้หวันชนะการแข่งขันรอบสถาปนาในรายการเอเชียนทัวร์ โดยเอาชนะไซมอน เยสต์ และนิค เรดเฟิร์น ที่หลุมสองของซัดเดนเดธเพลย์ออฟ หลังจากทั้งสามผู้เล่นทำไว้ที่ 14 อันเดอร์พาร์
ไฮน์ริช ลึพเคอ
คาร์ล ไฮน์ริช ลึพเคอ (Karl Heinrich Lübke; 14 ตุลาคม พ.ศ. 2437 – 6 เมษายน พ.ศ. 2515) เป็นประธานาธิบดีแห่งสหพันธ์สาธารณรัฐเยอรมนี (เยอรมนีตะวันตก) ตั้งแต่ พ.ศ. 2502 จนถึง พ.ศ. 2512 ก่อนหน้าที่จะดำรงตำแหน่งประธานาธิบดี เขาเคยดำรงตำแหน่งเป็นรัฐมนตรีว่าการกระทรวงการเกษตร ลึพเคอลาออกเมื่อสามเดือนก่อนหมดวาระสมัยที่สองของเขา
สปริงบอร์ด
สปริงบอร์ด (springboard หรือ diving board) เป็นอุปกรณ์ใช้ดีดตัวสำหรับการกระโดดน้ำ โดยปกติแล้วสปริงบอร์ดจะยึดด้านหนึ่งที่ปลาย และปลายอีกด้านหนึ่งยื่นเข้าไปในสระว่ายน้ำ โดยมีจุดรับน้ำหนักของคานอยู่ตรงกลาง
ชิกเก็ง
ชิกเก็ง (執権 shikken) เป็นตำแหน่งของตระกูลโฮโจโดยเป็นตำแหน่งอย่างเป็นทางการในฐานะผู้สำเร็จราชการของรัฐบาลโชกุนระหว่างปี ค.ศ. 1199 ถึง 1333 ในยุคคามากูระ ดังนั้นเขาจึงเป็นหัวหน้าของบาคูฟุ (รัฐบาลโชกุน) ซึ่งเป็นส่วนหนึ่งของยุคที่เรียกว่า Regent Rule (執権政治 Shikken Seiji)
ชิกเก็งเป็นเผด็จการทหาร ราวครึ่งแรกของสมัยชิกเก็ง ชิกเก็งมีอำนาจสูงสุดในประเทศโดยพฤตินัย (แต่ไม่ครอบคลุมถึงดินแดนอิสระฟูจิวาระเหนือ) แต่มีการเปลี่ยนให้มีอำนาจรองจากโทกูโซนับแต่ ค.ศ. 1256 เป็นต้นมา และเมื่อถึงสมัยมูโรมาจิ (ค.ศ. 1333–1573) ชิกเก็งแทบไม่ติดตำแหน่งต้น ๆ แม้ยังไม่ถูกยุบเลิกก็ตาม เมื่อพ้นสมัยมูโรมาจิแล้ว ตำแหน่งชิกเก็งไม่ปรากฏอีก
สถาบันวิทยาไวรัสอู่ฮั่น
สถาบันวิทยาไวรัสอู่ฮั่น, สถาบันบัณฑิตวิทยาศาสตร์จีน (WIV; ) เป็นสถาบันวิจัยที่ครอบคลุมเกี่ยวกับการวิจัยวิทยาไวรัสพื้นฐานและนวัตกรรมเทคโนโลยีที่เกี่ยวข้อง ดำเนินการโดยสถาบันบัณฑิตวิทยาศาสตร์จีน (CAS; ) ตั้งอยู่ในเขตอู่ชาง นครอู่ฮั่น มณฑลหูเป่ย์ ได้เปิดดำเนินการห้องปฏิบัติการชีวนิรภัยระดับ 4 (BSL–4) เป็นแห่งแรกของจีนในปี พ.ศ. 2558 สถาบันมีความสัมพันธ์ที่แน่นแฟ้นกับห้องปฏิบัติการแห่งชาติกัลเวสตัน (GNL; Galveston National Laboratory) ในสหรัฐ, ศูนย์วิจัยโรคติดเชื้อนานาชาติ (CIRI; Centre International de Recherche en Infectiologie) ในฝรั่งเศส และห้องปฏิบัติการจุลชีววิทยาแห่งชาติในแคนาดา
สถาบันแห่งนี้เป็นศูนย์การวิจัยเชิงรุกสำหรับการศึกษาไวรัสโคโรนา จากการระบาดของโรคโควิด-19 มีเรื่องของทฤษฎีสมคบคิดหลายประการอ้างถึงสถาบันเกี่ยวกับต้นกำเนิดของไวรัส อย่างไรก็ตามไม่มีหลักฐานสนับสนุนการกล่าวอ้างดังกล่าว
ประวัติ
สถาบันก่อตั้งขึ้นในปี พ.ศ. 2499 ในฐานะห้องปฏิบัติการจุลชีววิทยาอู่ฮั่น ภายใต้สถาบันบัณฑิตวิทยาศาสตร์จีน (CAS) โดยความร่วมมือของมหาวิทยาลัยอู่ฮั่น (武汉大学) และวิทยาลัยการเกษตรหฺวาจง (华中农学院) ในปี พ.ศ. 2504 ได้จัดตั้งเป็นสถาบันจุลชีววิทยาของจีนตอนใต้ และในปีต่อมาได้เปลี่ยนชื่อเป็นสถาบันจุลชีววิทยาอู่ฮั่น ในปี พ.ศ. 2513 เมื่อคณะกรรมาธิการวิทยาศาสตร์และเทคโนโลยีมณฑลหูเป่ย์เข้ามาบริหาร จึงได้ปรับเปลี่ยนเป็นสถาบันจุลชีววิทยาของมณฑลหูเป่ย์ ต่อมาในเดือนมิถุนายน พ.ศ. 2521 สถาบันได้ถูกโอนคืนไปยัง CAS และเปลี่ยนชื่อเป็นสถาบันวิทยาไวรัสอู่ฮั่น
ในปี พ.ศ. 2558 ห้องปฏิบัติการความปลอดภัยทางชีวภาพแห่งชาติของสถาบันได้เสร็จสมบูรณ์ในงบประมาณก่อสร้าง 300 ล้านหยวน (44 ล้านเหรียญสหรัฐ) โดยความร่วมมือกับห้องปฏิบัติการ CIRI ของรัฐบาลฝรั่งเศส และเป็นห้องปฏิบัติการชีวนิรภัยระดับ 4 (BSL–4) แห่งแรกที่สร้างขึ้นในจีนแผ่นดินใหญ่ การจัดตั้งห้องปฏิบัติการได้รับเงินทุนบางส่วนจากรัฐบาลสหรัฐ และใช้เวลากว่าทศวรรษกว่าจะเสร็จสมบูรณ์หลังจากการริเริ่มแนวคิดในปี พ.ศ. 2546
ห้องปฏิบัติการมีความผูกพันกับห้องทดลองแห่งชาติกัลเวสตัน (GNL) ในสังกัดมหาวิทยาลัยเท็กซัส ของสหรัฐ นอกจากนี้ยังมีความสัมพันธ์ที่แน่นแฟ้นกับห้องปฏิบัติการจุลชีววิทยาแห่งชาติ (NML; National Microbiology Laboratory) ของแคนาดา
สถาบันเป็นหัวข้อของความขัดแย้งในช่วงเวลาเริ่มมีรายงานการระบาดของโรคโควิด-19 ในปี พ.ศ. 2563 มีการกล่าวอ้างจากนักชีววิทยาในสหรัฐ ว่าสถาบันเป็น "สถาบันวิจัยระดับโลกที่ทำการวิจัยระดับโลกในด้านวิทยาไวรัสและภูมิคุ้มกันวิทยา" และเขาได้ตั้งข้อสังเกตว่า สถาบันเป็นผู้นำในการศึกษาไวรัสโคโรนาในค้างคาว
การวิจัยไวรัสโคโรนา
ในปี พ.ศ. 2548 กลุ่มวิจัยซึ่งนักวิจัยจากสถาบันวิทยาไวรัสอู่ฮั่นมีส่วนร่วม ได้ตีพิมพ์งานวิจัยเกี่ยวกับต้นกำเนิดของไวรัสโคโรนาโรคซาร์ส ซึ่งค้นพบว่าค้างคาวสกุล ค้างคาวมงกุฎ ในจีนนั้นเป็นแหล่งรังโรคตามธรรมชาติของไวรัสโคโรนาที่คล้ายคลึงกับโรคซาร์ส (SARS-like) งานวิจัยได้ทำต่อเนื่องเป็นเวลาหลายปี โดยนักวิจัยจากสถาบันได้เก็บตัวอย่างค้างคาวมงกุฎ นับพันตัวอย่างในสถานที่ต่าง ๆ ทั่วประเทศจีน โดยแยกลำดับของสารพันธุกรรมของไวรัสจากค้างคาวได้มากกว่า 300 ลำดับ
ในปี พ.ศ. 2558 ทีมงานนานาชาติซึ่งรวมถึงนักวิทยาศาสตร์สองคนจากสถาบันได้ตีพิมพ์ผลงานวิจัยว่า ประสบความสำเร็จสามารถทำให้เกิดการติดเชื้อไวรัสโคโรนาจากค้างคาว (SHC014-CoV) ในเซลล์เฮลา (HeLa) ได้ ทีมวิจัยอ้างว่าได้สร้างไวรัสลูกผสม ซึ่งประกอบไปด้วยไวรัสโคโรนาจากค้างคาวกับไวรัสโรคซาร์ส ซึ่งได้รับการดัดแปลงให้ก่อโรคที่เกิดในมนุษย์ ขึ้นในหนูและเซลล์เลียนแบบระบบภูมิคุ้มกันของมนุษย์ (MIMIC) และไวรัสไฮบริดนั้นสามารถติดเชื้อในเซลล์ของมนุษย์ได้
ในปี พ.ศ. 2560 ทีมจากสถาบันประกาศว่าไวรัสโคโรนาที่พบในค้างคาวมงกุฎในถ้ำในมณฑลยูนนานนั้น มีชิ้นส่วนทั้งหมดของรหัสพันธุกรรมของไวรัสโรคซาร์ส ทีมที่ใช้เวลาห้าปีเก็บตัวอย่างค้างคาวในถ้ำได้สังเกตเห็น การตั้งถิ่นฐานของหมู่บ้านแห่งหนึ่งห่างออกไปเพียงหนึ่งกิโลเมตร และได้เตือนว่า "มีความเสี่ยงของการแพร่กระจายของเชื้อไวรัสไปสู่ผู้คนและอุบัติการณ์ของโรคที่คล้ายกับโรคซาร์ส"
ในปี พ.ศ. 2561 เอกสารจากทีมสถาบันรายงานผลการศึกษาทางวิทยาเซรุ่มของตัวอย่างจากชาวบ้านที่อาศัยอยู่ใกล้ถ้ำที่อาศัยของค้างคาวเหล่านี้ (ใกล้กับตำบลซีหยาง ( 夕阳乡 ) ในเขตจินหนิง เมืองคุนหมิง ยูนนาน) จากรายงานนี้พบว่าจากผู้อาศัยในพื้นที่ทั้งหมด 218 คน มี 6 คนที่มีแอนติบอดีต่อไวรัสโคโรนาจากค้างคาวในตัวอย่างเลือดของพวกเขา ซึ่งบ่งบอกถึงความเป็นไปได้ในการแพร่เชื้อจากค้างคาวสู่คน
การระบาดทั่วของโควิด-19
ในเดือนธันวาคม พ.ศ. 2562 มีการรายงานผู้ป่วยโรคปอดบวมที่เกี่ยวข้องกับไวรัสโคโรนาต่อเจ้าหน้าที่สาธารณสุขในนครอู่ฮั่น สถาบันได้ทำการตรวจสอบฐานข้อมูลของไวรัสโคโรนา และพบว่าไวรัสตัวใหม่นั้นมีสารพันธุกรรม 96 เปอร์เซ็นต์ที่เหมือนกับตัวอย่างที่นักวิจัยได้นำมาจากค้างคาวมงกุฎจากทางตะวันตกเฉียงใต้ของประเทศจีน
เมื่อไวรัสแพร่กระจายไปทั่วโลกสถาบันได้ดำเนินการตรวจสอบอย่างต่อเนื่อง ในเดือนกุมภาพันธ์ พ.ศ. 2563 หนังสือพิมพ์เดอะนิวยอร์กไทมส์รายงานว่าทีมที่นำโดยฉือ เจิ้งลี่ (石正丽) จากสถาบันเป็นคณะแรกที่วิเคราะห์และระบุลำดับทางพันธุกรรมของไวรัสโคโรนาสายพันธุ์ใหม่ (ขณะนั้นเรียกว่า 2019-nCoV) และอัปโหลดไปยังฐานข้อมูลสาธารณะสำหรับการศึกษาวิจัยของนักวิทยาศาสตร์ทั่วโลก และเผยแพร่เป็นบทความในนิตยสารเนเจอร์ ในวันที่ 19 กุมภาพันธ์ พ.ศ. 2563 ห้องปฏิบัติการเผยแพร่จดหมายข่าวบนเว็บไซต์อธิบายว่า พวกเขาประสบความสำเร็จในการถอดรหัสจีโนมของไวรัสทั้งหมดได้อย่างไร: "ในตอนเย็นของวันที่ 30 ธันวาคม พ.ศ. 2562 หลังจากได้รับตัวอย่างจากโรคปอดบวมที่ไม่มีคำอธิบายเพิ่มเติมมาจากโรงพยาบาลอู่ฮั่นจินอินถาน (武汉市金银潭医院) สถาบันดำเนินการด้วยความเข้มแข็งตลอดคืนและทำงานต่อเนื่องเป็นเวลา 72 ชั่วโมงเพื่อแก้ปัญหา ในวันที่ 2 มกราคม พ.ศ. 2563 ลำดับจีโนมทั้งหมดของไวรัสโคโรนาสายพันธุ์ใหม่ได้ถูกระบุ" ในเดือนกุมภาพันธ์ พ.ศ. 2563 สถาบันได้ยื่นขอจดสิทธิบัตรในประเทศจีนเพื่อใช้ยาเรมเดซิเวียร์ (Remdesivir) ซึ่งเป็นยาทดลองที่เป็นของบริษัทกิลเลียด ไซแอนเซส (Gilead Sciences) ซึ่งสถาบันพบว่ามีการยับยั้งไวรัสในหลอดทดลอง เป็นการเคลื่อนไหวที่ทำให้เกิดความกังวลเกี่ยวกับสิทธิในทรัพย์สินทางปัญญา. สถาบันกล่าวว่าจะไม่บังคับใช้สิทธิ์ในสิทธิบัตรใหม่ในประเทศจีน "หากบริษัทต่างประเทศที่เกี่ยวข้อง ตั้งใจจะมีส่วนร่วมในการป้องกันและควบคุมการแพร่ระบาดของโรคในจีน"